open-index/open-wikipedia-markdown huggingface dataset:
Wicca

A **wicca** ye una relichión neopagana. Pretende estar a l'igual que l'ásatrú y o neodruidismo, tamién relichions neopaganas, una recuperación d'antigas tradicions paganas d'Europa existents antis d'a plegata y imposición d'o 
cristianismo. A wicca ye una nueva relichión, un estilo de vida que ye basato mas en a tradición esoterica y machica occidental que en as relichions de l'antigüedat, y tien cierta vinclación con movimientos New Age.https://web.archive.org/web/20200728122141/https://horoscope-du-jour-gratuit.com/zodiac/magie-wicca-celtique-heritage-ancestral

## Oríchens
A wicca s'orichina en Anglaterra, mui probablement por l'ocultista Gerald Gardner, en os anyos cuaranta.

O gubierno d'os Estaus Unius reconoixe a la Wicca como una relichión y en o manual de l'exercito norteamericán s'ha incluito a sección *U.S. Army Instructions for Chaplains on Wicca* (Instruccions de l'exercito d'os Estaus Unius ta capellans acerca de Wicca), que contién una descripción detallata d'a relichión así como d'as consideracions especificas que han de tener d'iste grupo relichioso.

## Creyencias principals
A wicca s'inspira en a mitolochía d'ambitos celta, sumerio, echipcio, romano, griego, etc. y, a nivel cerimonial, en as practicas d'a machia ritual y natural, anque hue lo día cada grupo o persona adapta a mitolochía que conoixe y respeta os rituals.

Ye basata en o culto a dos grans divinidaz complementarias, concebitas preferentment como un Dios y una Diosa. Istos Dioses complementarios pueden estar identificatos con dioses analogos de diferents panteons d'alcuerdo a lo suyo chenero respectivo seguntes o gusto o tendencia ritualista d'o grupo. O Dios y a Diosa se complementan y forman un tot.

## Diversidat wiccana

* Wicca Celta.
* Wicca Aleixandrina.
* Wicca Cheorchiana.
* Wicca Algard.
* Wicca Dianica.
* Wicca Eclectica.
* Wicca Tradicional.
* Wicca Kemetica.
* Wicca Naturalista.

## Se veiga tamién
* Neopaganismo.
Val de l'Oise

A **Val de l'Oise** (95) (en francés: *Val-d'Oise*) ye un departamento francés situato en a rechión d'Isla de Francia. Debe o suyo nombre a o río Oise. Muga a o norte con Oise, a l'este con Sena y Marne, a o sud con Sena-Sant Denís, Altos d'o Sena y Yvelines, y a l'ueste con Eure.

A suya población ye d'1.105.464 habitants (1999) en una superficie de 1.246 km², con una densidat de población de 912 hab/km². A suya capital (u prefectura) se troba en a ciudat de Pontoise. Fan parte d'iste departamento 3 districtos, 39 cantons y 185 comunas u municipios.
Altos d'o Sena

Os **Altos d'o Sena** (en francés *Hauts-de-Seine*) ye un departamento francés (92) d'a rechión d'a Isla de Francia. Ye situato a l'ueste de París.

A suya población ye d'1.428.881 habitants (1999) en una superficie de 1.246 km², con una densidat de población de 8.470 hab/km².

A suya capital ye Nanterre, y se troba dividito en 3 districtos, 45 cantons y 36 comunas.
Bicicleta

Una **bicicleta**, u simplament y popularment **bici**, ye un vehíclo de tracción humana de dos ruedas, que gosan estar en linia y d'a mesma grandaria una y l'atra y que portan un pneumatico ta o suyo contacto con o pavimento. Sirve ta o transporte d'una, dos u mas personas, gracias a la fuerza que se fa sobre os pedals, transmitida a o pinyón en a rueda zaguera por una cadena circular.

Actualment as bicicletas actuals son feites prencipalment de fierro, aluminio, fibra de carbonio, bambú o Rotang. Variants inspiratas en a bicicleta, son o monociclo, con una rueda ta fer acrobacias, y o triciclo, con tres ruedas d'uso infantil, a bicicleta tándem ta dos personas y a bicicleta electrica que que recibe ayuda d'un motor electrico.

Ye un medio de transporte ecolochico, sustenible y economicament barato utilizato en a ciudat y en zonas rurals. O suyo uso ye muit extendito en Europa, prencipalment en países como Suiza, Países Baixos, Alemanya y os Países escandinavos. En Asia ye o prencipal medio de transporte en muitas ciudaz d'India y China.
 
Existen cuantos modelos de bicicleta variant a forma d'o cuadro, o manillar u as ruedas seguntes ye millor ta o suyo uso recreativo, de transporte y en cuantas modalidaz esportivas, englobatas aintro d'o ciclismo, que se practican con iste vehíclo.

En l'actualidat ciudaz importants de tot o mundo tienen un servicio municipal de loguero de bicicletas ta facilitar o suyo uso y un desplazamiento sustenible d'as personas, en a ciudad de Zaragoza ye dito bizi.

## Referencias

## Se veiga tamién
* Ciclismo.
* Vía verde.
* Ciclomotor.
* Bicicleta electrica.
* Tándem.
* Monociclo.
* Triciclo.

## Vinclos externos
*  Partes d'a bicicleta.
* / Historia d'a bicicleta.
Aparello

Os **aparellos** (ditos en conchunto **aparellada**),  son chenericament todas as correyas, cinglas, colleras, cadenas, estiraderas y altras piezas que s'amontan de conchunta a l'alto d'es equinos de labor u abríos (caballos, pollins u machos) ta mantenir-los enganchatos ta es carros u altros móvils.

Bi'n ha, d'aparellos, ta un solo animal u ta mes d'uno. As suyas formas son variants pendendo d'o país u rechión aon se troben. Per eixemplo, en o Pireneu aragonés gosaban emplegar-se bels modelos muit ornamentatos ta estirar carrozas nupcials (aintro d'a tradición local de portar a novia ta la ilesia con bella suerte d'abrío), con siellas adornatas con debuixos y gravatos. Entre es abríos aragoneses, mesmo es de treballar, no yera guaire cutiano que s'usás garra collera como si que s'heba feito tradicionalment en muitos puestos d'Europa, si que en cuenta d'ixo se ficaba una *crucera* de correyas a modo de tirants que iban a unir-se ta la estiradera baixa de l'aparello.

## Se veiga tamién
*Abríos.
*Albardón.
*Collera.
*Cuella (aparello).
*Cingla.

## Vinclos externos
Capezana

A **capezana** u **cabezana** ye la pieza de cuero, cuerda u materials sinteticos, que por meyo d'o conchunto d'os suyos segmentos unitos con fibiellas, forma una estructura arredol d'a cabeza d'un animal per a on que ixe puede estar enganchato ta conducir-se en os suyos desplazamientos.

Cheneralment, s'achusta dezaga d'a clavera de l'animal con una d'as suyas correyas, per alto d'as orellas, mientres que la resta d'ellas embolican o muixo, deixando, por un regular per a part de debaixo d'a boca, bel puesto ta ligar-ie una cuerda (u as bridas) que permita controlar os movimientos d'a bestia.

Antigament cualques capezanas, amés, encluiban una cadena que podeba afurcar o bocín de l'animal ta cuan yera preciso maniar-lo, en eslizando-se per una armiella d'un d'os costatos cuan la estiraban. D'ixa traza, se conseguiba obligar a l'animal a parar obediencia y fer-lo treballar u seguir a l'amo.

## Imáchens

Imachen:Betsel med grimma, Nordisk familjebok.png
Imachen:Andalusier - Kopf.jpg
Imachen:GrackleBridle.png


## Se veiga tamién
*Aparello
*Bastes
*Cingla
*Brida
*Estribo
*Pitral
*Collera
*Tafarra
*Muixal
*Afurcadera (muixera)
*Siella
*Bocín
Muixal

O **muixal** (d'o latín 
Imachen:Cabasson muzlire.jpg|En una vaca
Imachen:German Shepherd with muzzle.jpg|Feita de lona.


## Referencias

## Se veiga tamién
*Aparello
*Bastes
*Cingla
*Brida
*Estribo
*Pitral
*Collera
*Tafarra
*Bocín
*Afurcadera (muixera)
*Siella
*Capezana
Aragonés aisino

L**'aisino** ye una parla local aragonesa charrata en a val d'Aísa (Aísa, Esposa y Sinués).

Ye pareixito y intermeyo entre l'aragüesino y o chaqués.

## Fonetica
* Por o menos en Aísa y Esposa se diz *huerdio* en cuenta de *[[hordio]]* de l'aragonés cheneral, coincidindo con o cheso.
* A **x** se conserva pior que en Aragüés de lo Puerto, puede pasar a **ch** por cheada como en o Semontano: *bucho*, u puede pasar a **j**: *cajico*, (como en o castellano de Robres en os Monegros).
* Existen casos de castellanización d'a **ll**, pero se mantién bien en: *traballo, mellor, cullar*.

## Morfolochia
* L'articlo ye como en aragonés cheneral: *o, os, as, os.*, igual que en o Semontano d'Ayerbe se contraye con preposición: *d'o, d'a, n'o, n'a, t'o, t'a*.
* A **-z** de segunda persona plural se conserva mal: *cre*'yéis*** en cuenta de ''cre'''yez***.
* O pasato indefinito tiene desinencias con **-o** como en tensino: *pag*'o**mos, (paguemos), cant**o**z, (cantez),''
* En a tercera persona plural ye en **-oron** nomás que en a [[Primera conchugación en aragonés|1ª conchugación]]: cant**oron**, pero en a 2ª y 3ª personas coexisten a forma [[Aragonés cheso|chesa]] **-ieron** con a cheneral **-io(ro)n**: ''sal**ieron**, part**ioron**, ri**yeron**, fabore**ción**.''
* En os verbos irregulars con **-i** en a primera persona present, trobamos esta **-i** en ''yo **foi***, pero no en ''yo '''vó***.
* Existen, como en Sobrarbe, "perfectos fuertes": *fízon, trújon*.

## Lexico
* Son palabras diferents a las de Aragüés de lo Puerto y Chasa: *[[barza]]*, *billuarta* (argüella), *[[baca|becerro]]*. Ye una d'as pocas zonas d'Espanya que conserva una palabra d'orichen latino pa clamar a o taxugo: *melón* (como en asturleyonés y castellano d'o norte; *melandro*).

## Vinclos externos
Aragonés aragüesino

L**'aragüesino** u **aragonés d'a val d'Aragués** ye a parla local aragonesa que se charra en Aragüés y Chasa. Aragüés de lo Puerto figura en l'ALEANR con as siglas *[[Aragüés de lo Puerto|Hu 104]]*.

Ye pareixiu a o cheso, y millor conservau que l'aragonés vecín d'Aísa, Esposa y Sinués. En sentiu amplo se puet considerar una variant local u colateral d'o cheso, y de feito a denominación tradicional de *cheso* incluyiba la parla d'Aragüés de lo Puerto.

## Morfolochía
*O sistema d'articlos definius ye *lo, la, los, las* como en cheso.
*En o chenero gramatical se documenta formas analochicas como *verda*, *proba* y *diabla* como femenins de *[[verde]]*, *[[pobreza|probe]]* y *[[diablo]]*. A forma *verda* se documenta tamién en o *[[Fuero Cheneral de Navarra]]*, pero no ye guaire común ni en aragonés medieval ni en as atras parlas altoaragonesas.
*O pasau perfecto simple tiene desinencias con *-o* como en tensino: *pag*'o**mos, ("paguemos"), cant**o**z, (cantez),''. En a tercera persona plural ye en -oron nomás que en a [[Primera conchugación en aragonés|1ª conchugación]]: ''cant**oron***, pero en a 2ª y 3ª personas coexisten a forma chesa -ieron con a cheneral -io(ro)n: ''sal'''ieron''', part'''ioron''', ri'''yeron''', favor'''eción***.
*En os verbos irregulars con -i en a primera persona present, trobamos esta -i en *yo *'foi***, pero no en ''yo '''vó***.
*Existen, como en Sobrarbe "perfectos fuertes": *fízon, trújon*.
*Jean-Joseph Saroïhandy documentó l'uso d'o verbo *ser* como verbo auxiliar de verbos intransitivos.

## Lexico
*Son palabras diferents a las d'Aísa, Esposa y Sinués, (Val d'Estarrún)
***[[Meles meles|Tachubo]], [[charga]], ([[barza]] *en a val d'Estarrún*), [[argüella]], [[vaca|vetiello]].*

## Referencias

## Vinclos externos
Almonecir de la Sierra

**Almonecir de la Sierra** (en castellano *Almonacid de la Sierra*) ye una villa y municipio de la provincia de Zaragoza, situato en la comarca de Val de Xalón.

## Toponimia
**Almonecir** solo, sin l'apelativo, lo podemos leyer en la "*[[Colección diplomatica de L'Almunia de Donya Godina]]*" en textos de 1186 y 1196, tamién sale la variant *Almonazir*. L'apelativo "de la Sierra" existe dende 1383, pa diferenciar-lo d'Almonecir de la Cuba.

## Luengas y parlas
Actualment en Almonecir de la Sierra se charra lo castellano rechional d'Aragón como en toz los lugars de la comarca, con substrato aragonés. L'aragonés se charró en Almonezir por lo menos dica que fuoron forachitaus los moriscos, no sin haber amagau enantes importants manuscritos alchamiaus en aragonés, que se troboron en l'anyo 1884 cuan escachaban una casa viella.

## Historia
Siempre ha estato un important nuclio de población musulmana. En Almonecir de la Sierra ensopinoron a un terrorista morisco de lo sieglo XVI dito *Focero*, feito con lo que terminó la colla "Moros de la venganza". En 1610 lo gubierno forachitó a unos 1600 moriscos, 324 fuegos seguntes os textos oficials, quedando la población redueita a 50 fuegos, unas 250 personas. Dica ixe anyo Almonecir de la Sierra yera lo cuatreno lugar de Zaragoza en población musulmana y lo uiteno de tot Aragón.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:939
TimeAxis   = orientation:vertical
ScaleMajor = unit:year increment:188 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:854
  bar:2000 from:0 till:859
  bar:2002 from:0 till:867
  bar:2004 from:0 till:894
  bar:2006 from:0 till:853
  bar:2008 from:0 till:821
  bar:2010 from:0 till:790
  bar:2012 from:0 till:781
  bar:2014 from:0 till:752
  bar:2016 from:0 till:703
  bar:2018 from:0 till:691
  bar:2020 from:0 till:753
 


## Administración
### Reparto de concellers




### Alcaldes

## Referencias
Akir

**Akir** ye un rapero estausunidense que fue sinyato por *Immortal Technique's Viper Records*. Ye conoixito por o suyo mensache politico drento d'os suyos temas.

O single "Politricks" manifiesta os esfuerzos politicos por fustrar a las minorías politicas.
Batalla d'Epila

A **batalla d'Epila** estió una batalla medieval (21 de chulio de 1348) en a cual l'exercito d'o rei d'Aragón Pero IV, con aduya de fuerzas catalanas y o refirme de bels nobles reyalistas y bellas ciudaz d'Aragón, vencioron a Unión Aragonesa debant d'ixa localidat d'a val de Xalón. En a batalla, Chuan Ximénez d'Urreya, sinyor de Biota, mandaba as tropas d'a Unión Aragonesa, y Pero IV con Lope de Luna mandaba as tropas reyalistas fiels a o rei.

Dimpués d'a derrota, o rei convocó as Corz d'Aragón en o Monesterio de Santo Domingo de Zaragoza, en do diz que crebó con un punyal o *[[Privilechio d'a Unión]]*. A derrota d'Epila suponió pa os nobles aragoneses a perda d'autonomía debant d'a monarquía.
Unión Aragonesa

**Unión Aragonesa** estió un grupo organizau que arrocló a numerosos nobles y infanzons aragoneses pa imponer as suyas reivindicacions de clase, naixiu d'as Corz d'Aragón de 1287, en do s'aprebó o Privilechio d'a Unión. As demandas d'a nobleza no fuoron acceptadas ni por a monarquía ni por muitos aragoneses, y en 1301 o Chusticia d'Aragón dictaminó contra éls.

En 1347 reviscoló o movimiento d'a Unión Aragonesa contra o rei Pero IV d'Aragón, y s'estendilló enta Valencia. L'exercito unionista fue acotolau en a Batalla d'Epila en 1348, y o rei aproveitó pa suprimir-la y reprimir os miembros d'ella.

## Referencias

## Bibliografía
*  GONZÁLEZ ANTÓN, Luis: *Las Uniones aragonesas y las Cortes del Reino*; Zaragoza, 1975.
Aragonés meridional

L**'aragonés meridional** u **aragonés semontanés** ye mas que mas l'aragonés d'o Semontano Pirenaico, pero de feito ocupa terrenos d'o Prepireneu y no ye diferent de lo que se charraba en os Monegros. No existe una muga clara y neta ni con o chaqués ni con o sarrablés ni con o sobrarbés. Se puede considerar a o fovano como a forma de transición entre l'aragonés meridional y o ribagorzano y a o chaqués d'o cuadrilatero Lerés-Frauca-Samianigo-Larrés como a forma de transición dende o chaqués enta l'aragonés meridional y l'aragonés d'a Tierra de Biescas.

Ye mas igual entre todas as comarcas (no existe o condicionant topografico de vals isolatas que permiten una evolución cada parzana/val a o suyo aire). As innovacions u las trazas mas chenerals s'estendillan con facilidat por todas as comarcas semontanesas. Sindembargo tamién ye lo mas castellanizato, por a mesma razón.

En as zagueras decadas a erosion lingüistica ha feito que os zaguers elementos aragoneses conservaus en os anyos 1950-1960, s'haigan perdito en a suya mas gran parte. Hue lo que se siente mas que mas ye como un castellano con l'articlo aragonés cheneral, *o*, *os*, *a*, *as*, a particla pronomino-adverbial *en*/*ne*, a construcción *le'n*, *les ne*, a preposición *ta* y o diminutivo *–ed*/*-er* *eta*.

## Fonetica
*Sonorización d'as xordas intervocalicas latinas fueras de casos isolatos de conservación: *[[forato]]*, *[[melico]]*, *[[parete]]*, *[[rete]]*, que pueden trobar-sen mesmo que en o castellano de sustrato aragonés de Teruel.
*Existen tamién casos, menos que os anteriors de sonorización d'a oclusiva tras liquida.
*Se troban muito a sobén castellanismos foneticos: *ocho*, *noche*, *ablar*.
*Cheada: o fonema -x- se pierde a sobén por a presión castellana y se torna -ch-, pero en bel lugar tot y que se pierde en cheneral, se mantién en o demostrativo *ixe*, *ixa*, *ixo*, *ixos*, *ixas*.
*Tamién se troban muito cosas en común con o castellano rustico, vulgarismos, etc: *haiga*, *faiga*, *vaiga* (que contrasta con l'aragonés de bellas vals axials: *haya*, *faya*, *vaya*,  pero que s'ha agafato pa l'aragonés estandard).
*Podemos trobar aragonesizacions por hipercorrección: *coniello* en cuenta de *[[conillo]]*.

## Morfolochía
*A partícula pronomino-adverbial i ye perdita, fueras de casos de fosilización.
*O diminutivo *-et* sona como /-ed/ u /-er/ seguntes as zonas.

## Variedaz
*Ayerbense
*Aragonés d'o Semontano de Balbastro
**Navalés
*Aragonés d'o Viello Sobrarbe

## Referencias

## Bibliografía
*  Francho Chabier Nagore Laín. *[[El Aragonés Hoy]]*. Ibercaja y Consello d'a Fabla Aragonesa, 1989.
*  Anchel Conte et al. *[[El aragonés: identidad y problemática de una lengua]]*. Colección Aragón. Librería general.
*  Chabier Tomás Arias. *[[El aragonés del biello Sobrarbe]]*. Instituto de Estudios Altoaragoneses, 1999. ISBN 84-8127-095-4
Archivo d'a Corona d'Aragón

L**'Archivo d'a Corona d'Aragón** ye o deposito documental surtiu d'os organos de gubierno d'a Corona d'Aragón medieval y moderna, encara que también tien fondos d'otros oríchens. A suya seu ye dende l'orichen medieval en Barcelona, encara que ha dondiau muito por ixa ciudat; hue se conserva en un moderno edificio d'a Carrera d'os Almogávars. A sobén s'ha considerau o millor archivo d'a Edat Meya dimpués de l'Archivo Vaticano.

Dende o sieglo XIII os reis d'Aragón miroron d'organizar a suya documentación en o Palacio Reyal de Barcelona, pero dica 1318 no tenió una organización estable. Dende ixe momento, y dica o sieglo XVIII, estió un archivo administrativo en marcha, y d'alavez enta acá ye un archivo historico. L'archivero Próspero de Bofarull ordenó y inventarió os documentos, y en publicó muitos en a *Colección de Documentos Inéditos para la Historia de España*.

A sección mas conoixida ye a Reyal Cancillería, con os rechistros en do se copioron toz os documentos que entroron u salioron d'a escribanía d'o rei dende metat d'o sieglo XIII dica os Decretos de Nueva Planta, con mas de 6.000 libros manuscritos. También bi ha un amiro de cartas arribadas a os reis d'a Corona d'Aragón, os libros de cuentas d'o Mayestro Racional, procesos chudicials de toz os territorios d'a Corona d'Aragón, etc.

Han arribato en l'Archivo d'a Corona d'Aragón atros fondos d'orichen diverso, como l'archivo d'a Cheneralidat de Catalunya, o d'o Consello d'Aragón, os fondos d'os monesterios catalans desamortizaus u l'archivo d'os contes de Sastago.

Iste archivo perteneix a o Ministerio de Cultura y Esporte espanyol, que lo chestiona dende chinero de 2007 con a colaboración d'un patronato, en do son representadas Aragón, Catalunya, Valencia y Balears. Manimenos, contina ubierto un pleito entre Catalunya y a resta de territorios por o suyo control: o gubierno catalán argumenta que son d'éls, lo menos, os fondos que no pertocan a toda la Corona d'Aragón.
Casas del Puent

As **Casas del Puent** (en aragonés moderno *Casas d'o Puent*) estioron a seu d'o Concello municipal de Zaragoza dende a Edat Meya dica primers d'o sieglo XX, situada entre a Loncha y o Puent de Piedra, d'o cual prenió o suyo nombre.

## Historia
O nombre "Casa del puent" ye cuaternato dende 1293, y la Puerta de l'Ánchel se clamaba "Puerta del Puent" dica 1493, cuan posoron a imachen de l'ánchel custodio. A ilesia que i heba se clamaba Sant Chuan d'o Puent. 
A metat d'o sieglo XVI se decidió de fer en un costau a loncha d'a ciudat, conservada dica hue.
Se cremó en os bombardeyos de 1809 mientres os Seches de Zaragoza.
En 1850 se fació una profunda renovación.
A primers d'o sieglo XX o concello municipal marchó enta un edificio d'a plaza de Santo Domingo, y se mandó d'espaldar istas Casas del Puent.

## Descripción
As Casas del Puent yera un edificio que teneba una superficie per planta de 150 piez de longaria per 100 piez d'amplaria. I heba tres plantas y teneba dos accesos: un per a Plaza d'a Seu y unatro per a Loncha.

A frontera prencipal a la Plaza d'a Seu teneba cuatro puertas. A puerta prencipal teneba 15 piez d'altaria y 9 piez d'amplaria y yera decorada per dos columnas doricas de marbre negro. Las atras tres puertas daban acceso a las usinas de "aferición", de "replega" y de "imposaus".

A frontera d'a Plaza d'a Seu teneba cuatro balcons per cada planta mientres que la frontera que miraba a Ebro teneba nueu per planta.

O piso prencipal teneba dos salas: una de 48 piez per 24 piez pa sesions particulars y unatra de 60 piez per 27 piez pa sesions publicas an se feban as reunions d'o Capitol y Concello, asambleas que gubernoron a ciudat dica os Decretos de Nueva Planta de 1707.

## Referencias
Historiografía en aragonés

Igual como a poesía u a novela no tenioron brenca importancia en a literatura medieval en aragonés, i hai buena cosa de textos d'historia. A luenga y a historia estioron dos elementos fundamentals en a costrucción d'a identidat d'os reinos medievals, y talment por ixo ya s'escribiba d'historia en aragonés, cuan a resta de cosas se feban en latín.

O *[[Liber Regum]]* ye una cronica anonima, considerada a primera historia d'Espanya en romance, datada entre 1194 u 1209. Comienza en o Chenesi, y fa una breu descripción d'as dinastías que heban gobernau en Persia, Roma, Francia y os reinos d'a Peninsula Iberica. Fue traducida enta o castellano t'alla ta 1220.

En 1252/1253 s'escribió a *Estoria de los Godos*, traducción aragonesa d'a obra *De Rebus Hispaniae* de Rodrigo Ximénez de Rada. Ixe libro fa una visión cheneral d'a Espanya d'o periodo visigotico, d'al-Andalus y d'os reinos cristianos. L'orichinal ye muito tendencioso enta Castiella, pero a traducción aragonesa favorix os intereses de Navarra y Albarracín.

En 1305 mas u menos se redactó a clamada Cronica d'os Estaus peninsulars, d'a cual nomás se'n conserva bellas fuellas en una biblioteca privada de Sena (Uesca), encara que conoixemos tot lo texto por copias antigas. Describe a historia de toz os reinos cristianos d'a Peninsula Iberica, encara que mira de defender Aragón: por eixemplo afirma que Eneco Ariesta yera aragonés, y no pas navarro.

En o reinau de Pero IV se mandó d'escribir a Cronica de Sant Chuan d'a Penya, y se'n facioron versions en latín, aragonés y catalán. Ye una historia global d'a Corona d'Aragón, que encomienza con a historia d'o monesterio que le dio nombre, y contina con a historia d'Aragón y os condaus catalans, y dimpués d'a unión de 1137.

Johan Ferrández d'Heredia encargó una compilación d'a historia d'Espanya, clamada Grant Cronica d'Espanya, en tres volumens, d'os cuals o segundo recontaba a historia d'Aragón. Por desgracia, ye o solo tomo que no se n'ha conservau.

En 1423 o Chusticia d'Aragón Joan Ximénez Cerdán escribió una curiosa historia d'a institución, clamada "Letra Intimada" u *Litera Intimata* porque prenió o formato d'una carta. Bi apareixen bellas leyendas que tendrán muita repercusión, sobre l'orichen d'a institución u o reino de Sobrarbe.

Dende o sieglo XII dica o XVI s'escribioron as Cronicas d'os Chueces de Teruel: yera un texto analitico, en do se enumeraban os chueces que heban menato o gubierno d'a ciudat en cadagún d'os anyos, y dimpués s'adibiban bellas notas d'o que heba pasato en ixe tiempo, que a vegatas forma textos amplos como os capitols adedicatos a la fundación d'a ciudat, a guerra d'a Unión Aragonesa u a guerra contra Castiella.
Eximén Aznáriz

**Eximén Aznariz** estió l'autor d'un poema en aragonés en o sieglo XV.

No se sabe guaire d'a vida d'éll, nomás que vivió en o sieglo XV y que teneba relación con a Comunidat de Daroca, porque en o suyo archivo se trobó a carta en do yera escrito o solo poema que se li conoix. O poema tien doce estrofas y trenta y seis versos, y charra d'a muerte d'un rei que no nombra, pero podría estar a de Alfonso V en 1458. A tematica y o estilo lo relacionan con a colla de poetas d'a cort de Nápols.

Esto diz una d'as estrofas:

:*O muert muyt cruel e dura,*
:*¿por qué matest princep e senyor*
:*de tan grant savieza e cordura?*
Libro d'el Trasoro

O ***Libro d'el Trasoro*** ye una obra escrita por Brunetto Latini (1220-1294), intelectual florentin que vivió cuasi toda la vida en Francia. En o *Libro d'el Trasoro* miró de fer una visión global d'o saber universitario d'ixe tiempo, y tien capítols adedicaus a un bestiario, a la politica, a la historia, etc., asinas que ye a enciclopedia medieval mas famosa y leyida.

L'orichinal yera en francés, y dimpués se'n fació traduccions enta muitas lenguas europeas como l'italiano, o catalán, o castellano u l'aragonés. A traducción aragonesa se conoix a traviés d'un manuscrito d'a seu de Chirona, escrito ta allá ta 1400, y fue traducida dreitament dende o francés como amuestran muitos galicismos lingüisticos y a declaración de l'anonimo traductor:

A luenga d'a traducción aragonesa d'o *Libro d'el Trasoro* amuestra trazas mas populars y amanadas enta l'aragonés moderno que a mas gran parti d'as traduccions y textos en aragonés medieval.

## Vinclos externos

*  Dawn E. Prince. El aragonés literario a finales del siglo XIV. El testimonio del *Libro del Trasoro*. Edicions Dichitals de l'Academia de l'Aragonés. (formato PDF).
*  El Libro d'el Trasoro en google books

## Bibliografía
*  Brunetto Latini, Francho Rodés (ed.). El libro del Trasoro. (2 vols.) Prensas Universitarias de Zaragoza. Zaragoza, 2016. https://web.archive.org/web/20170613103041/http://puz.unizar.es/detalle/1782/El+libro+del+trasoro+(2+vols.)-0.html
Lurte

:*Iste articlo ye sobre o *'lurte** como desastre natural. Ta o grupo de musica se veiga [[Lurte (grupo)]].''


Un u una **lurte**, **lit** u **esliz*' ye o esplazamiento d'una important cantidat de [[nieu]] enta o cobaixo d'una ladera d'una [[montanya]], que puede encorporar parti d'o sustrato y d'o cubrimiento vechetal d'a montanya. Pueden estar naturals u prevocatos por l'hombre.

== Tabla europea de risgo de lurtes ==


== Bibliografía ==
* Daffern, Tony: *Avalanche Safety for Skiers, Climbers and Snowboarders*, Rocky Mountain Books, 1999, ISBN 0-921102-72-0 .
* McClung, David and Shaerer, Peter: *The Avalanche Handbook*, The Mountaineers: 1993. ISBN 0-89886-364-3.
* Tremper, Bruce: *Staying Alive in Avalanche Terrain*, The Mountaineers: 2001. ISBN 0-89886-834-3
* Munter, Werner: *Drei mal drei (3x3) Lawinen. Risikomanagement im Wintersport*, Bergverlag Rother 2002. ISBN 3-7633-2060-1).
* Shiva P. Pudasaini and Kolumban Hutter: *Avalanche Dynamics: Dynamics of Rapid Flows of Dense Granular Avalanches'', Springer, Berlin, New York, 2007. ISBN 3-540-32686-3.

## Se veiga tamién
* Esbalzada.
* Esliz.

## Notas


## Referencias

## Vinclos externos

*  Informacion d'o peligro de lurtes en Catalunya seguntes l'Instituto Cheolochico de Catalunya.
Tricio

**Tricio** ye un municipio d'a comunidat autonoma uniprovincial de La Rioja en a comarca de Nachera.

A suya población ye de 431 habitants (2006) en una superficie de 6,35&nbsp;km², con una densidat de población de 26,61 hab/km².

## Cheografía
A localidat de Tricio se troba situada a 564 metros d'altaria sobre lo livel d'a mar, a una distancia de 25&nbsp;km d'a ciudat de Logronyo, a capital d'a suya provincia y d'a suya comunidat autonoma.

## Demografía

## Puestos d'intrés
### Molimentos relichiosos
* Basilica de Santa María d'Arcos.
* Ilesia de Sant Miguel de Tricio, una ilesia adedicada a l'Arcánchel Sant Miguel que ye la ilesia parroquial d'a localidat.

## Fiestas
* 24 d'agosto: Sant Bertolomeu.
Decretos de Nueva Planta

Os **Decretos de Nueva Planta** son o conchunto de decretos promulgaus por Felipe V d'Espanya en a Guerra de Succesión Espanyola, entre 1707 y 1716, por os cuals se transformó a organización d'os territorios d'a Corona d'Aragón (Valencia, Catalunya, Balears y Aragón).

A Corona d'Aragón refirmó a candidatura de l'archiduque Carlos d'Austria a o trono espanyol, contra o candidato francés Felipe de Borbón, refirmau por a Corona de Castiella. A derrota d'as tropas de l'archiduque en a batalla d'Almansa, o 25 d'abril de 1707, ubrió as puertas d'os reinos d'Aragón y Valencia a l'exercito d'os Borbons.

O 29 de chunio de 1707 s'emitió un decreto que suprimiba la organización politica d'Aragón y Valencia pa implantar-sen as leis propias de Castiella, y se chustificaba a decisión por a rebelión d'ixos reinos y o dreito de conquista. O decreto no aclariba brenca cómo s'heban d'organizar enta debant -o Decreto quereba castigar a os reinos rebels, y no pas creyar una nueva organización estatal-, y por ixo mientres seguiba la Guerra de Succesión o caos politico y chudicial estió completo.

En 1711 s'emitió un segundo decreto que afectaba, mas que mas, a Aragón: s'organizó a nueva Audiencia de Zaragoza que gobernaría enta debant o reino, y sobretot se reinstauró o dreito aragonés pa as relacions entre os aragoneses, que s'ha manteniu vivo dica l'actualidat.

Entre 1715 y 1716 se completó a Nueva Planta d'a Corona d'Aragón, con decretos parellanos que afectaban a Catalunya y Balears. En os dos casos, os Decretos de Nueva Planta yeran millor planificaus que en 1707, pero también mostroron especial rigor con Catalunya, centro d'a resistencia austracista. Se vedó l'uso oficial d'o catalán, s'eliminoron as veguerías y se zarró a Universidat de Barcelona, encara que igual que en Aragón se conservó o dreito civil.

A consecuencia d'istos decretos estió l'asimilación forzada d'a Corona d'Aragón a las leis y costumbres de Castiella, y a fin d'as institucions aragonesas, como as Corz, a Deputación u o Chusticia. O dreito aragonés se mantenió, como o zaguer repui de l'antiga organización d'o reino. Por contra, istos decretos permitioron que os habitants d'a Corona d'Aragón podesen ir, por primer vegada, enta America.

## Vinclos externos
*  Dentrada d'o Decreto de Nueva Planta en a GEA (Gran Enciclopedia Aragonesa.
*  O Decreto de Nueva Planta de 1916 en una reimpresioón de 1775 dichigilalizato.
Francombat

O **francombat** ye un arte marcial francés, pareixito a lo jiu-jitsu y creyata en l'anyo 1988 por Alain Basset y Dominique Dumolin. Iste arte marcial se basa en a estratechia y a comprensión d'o cuerpo humán. Os suyos instructors levan ropas royas y atros estudiants levan ropas verdes.

O francombat ye practicato en o sud de Francia. Se puede trobar escuelas de francombat en París, en Bordeus, y en Montpeller.

## Vinclos esternos
* (fr) Unión Francesa de Francombat
* (fr) A pachina oficial de l'Ecole Speciale de Defense Francaise Bi ha cuantos vidios con tecnicas de francombat en ista pachina.
* (fr) Francombat.net
Santa Coloma (La Rioja)

:*Iste articlo ye sobre un municipio riojano; ta atros usos, se veiga *'Santa Coloma**''.

**Santa Coloma*' ye un [[municipio]] d'a [[comunidat autonoma]] uniprovincial de [[La Rioja]] en a [[Comarcas de La Rioja|comarca]] de [[Comarca de Nachera]].

A suya [[población humana|población]] ye de 151 habitants ([[2006]]) en una [[superficie]] de 20,24&nbsp;[[km²]], con una [[densidat de población]] de 7,46 hab/km².

== Toponimia ==
*Coloma* no responde a la fonetica d'a branca [[riojano precastellano|riojana]] d'o [[navarro-aragonés]], que conserva o grupo latino -MB- (*COLUMBA'') y responde a la fonetica d'a branca aragonesa, y a la fonetica d'o dialecto burgalés d'o castellano medieval.

## Cheografía
A localidat de Santa Coloma se troba situada a 763 metros d'altaria sobre lo livel d'a mar, a una distancia de 32&nbsp;km d'a ciudat de Logronyo, a capital d'a suya provincia y d'a suya comunidat autonoma.

## Demografía

## Fiestas
* 31 d'aviento, Santa Coloma.

## Vinclos externos
Luengas aisladas

Una **luenga aislada** ye una luenga natural pa la que no s'ha probau que denguna luenga viva u muerta que en siga parient y i tienga un mesmo orichen. Ye aquella luenga que no perteneix a denguna familia de luengas propiament dita (ye o solo miembro d'a familia).

O basco ye un eixemplo de luenga aislada, encara que exista a teoría basco-iberista, no aceptada por a mayor parte d'os especialistas. Atros eixemplos actuals son o ket d'o Yenisei y o buruchasqui de Pakistán. Luengas aisladas ya muertas estioron o etrusco, o eteocretense, o sumerio y a luenga no celtica d'os pictos.
Luengas aboríchens australianas

As **luengas aboríchens australianas** comprenden diversas familias de luengas y luengas aislatas nativas d'Australia y atras islas, anque exceptuando Tasmania.

Os aboríchens tasmanians fuoron exterminatos muit pronto en a colonización d'Australia y as suyas luengas morioron antes d'estar documentatas. Historicament os habitants d'a isla estioron aislatos en a zaguera glaciación y siguioron sin contacto mas de 10.000 anyos. As suyas luengas son inclasificables con os pocos datos disponibles, anque parixe que tenió parexito fonolochico con as luengas d'o continent.
Eure

:*Iste articlo ye sobre o *'departamento francés** d**'Eure**. Se veiga [[río Eure]] ta o río d'o mesmo nombre.''


**Eure''' ye un departamento situato en o norte de Francia, perteneixient a la rechión de Normandía.

A suya población ye de 541.054 habitants en una superficie de 6.040 km², con una densidat de población de 90 hab/km².

A suya capital ye a ciudat d'Evreus, y en fan parte 3 districtos, 23 cantons y 585 comunas.
Essonne

**Essonne** (91) ye un departamento francés d'a rechión d'Isla de Francia. Muga con os departamentos d'Altos d'o Sena y de Val d'o Marne a o norte, de Sena y Marne a l'este, de Loiret a o sud, de Eure y Loir y de Yvelines a l'ueste.
Yvelines

**Yvelines** (78) ye un departamento francés d'a rechión Isla de Francia, que fa parte de l'aria metropolitana de París.

A suya población ye d'1.354.304 habitants en una superficie de 2.284 km², con una densidat de población de 648 hab/km².

A suya capital se troba en a ciudat de Versailles, y en fan parte 4 districtos, 39 cantons y 262 comunas.
Sena y Marne

**Sena y Marne** (77) (en francés *Seine-et-Marne*) ye un departamento de Francia que perteneixe a la rechión d'Isla de Francia. Debe o suyo nombre a os ríos Sena y Marne.

A suya población ye d'1.193,767 habitants (1999) en una superficie de 5.915 km², con una densidat de población de 212 hab/km².

A suya capital ye Melun, y se troba dividiu en 5 districtos, 43 cantons y 514 comunas.
Alicant

**Alicant** (*Alicante* en castellano; *Alacant* en valenciano) ye una ciudat valenciana, capital d'a Provincia d'Alicant y d'a comarca de l'Alicantín.

En 2016 a suya población yera de 330.525 habitants, con una superficie de 201,27 km² y una densidat de población de 1.642,77 hab/km².

## Demografía

## Administración
### Alcaldes

## Molimentos
* Seu de Sant Nicolau de Bari d'Alicant.

## Referencias

## Vinclos externos
Castellano chipranesco

O **chipranesco** ye una parla local castellano con muito substrato lingüistico aragonés que se charra en Chiprana.

## Entonación
A entonación ye como en Castellón de Val de Chasa y L'Almolda, y diferent d'a entonación baturra d'a comarca. A chent d'a redolada lis se'n riyen con a historia "Otra Chaqueta" recontata con personaches y entonación de Chiprana. Esta entonación ye pareixita a la d'as Vals d'o norte de Sobrarbe: Vio, Puertolas, Tella, Bielsa, etcetera...

## Fonetica
*Existe bella cosa pareixita a os archifonemas que describe Brian Mott en o chistabín: a o post-tonica cierra en u, y a a post-tonica cierra un poquet.
*Existen muitos casos de conservación de F- inicial: *enfornar*, *[[farineta]]s*, *fillola*, *fillesno*, *esfollinar*, *[[fierro]]*, *[[forón]]*, *[[figa]]*, en bels casos se conserva con sentitos que son especializacions rusticas d'o termino cheneral.
*Se conserva una –d- etimolochica en formas personals d'o verbo “ver”, que no se troba a sobén sisquiera en aragonés cheneral, por estar actualment un verbo irregular con epentesi antihiatica: *vide*, (*veyé* en aragonés cheneral)
*Conservación d'a –ll- en muitos mas casos que en a comarca, y esto lo consideran os d'o lugar como propio d'a parla suya y diferent d'o castellano:
***Fillesno, [[fillarda]], fillola, mallar, sarrallón, maltraballas, [[berballo]], [[cascallo|cascallar]], [[colgallo]], [[follarasca]], jobenalla, [[panolla]], rebullón, [[piollo]]*, (apodo).

## Morfolochía
*Se conserva a particlas pronomino-adverbials: en/ne: *me'n voi*.
*Existen formas de participio en *–iu*, que se veyen en aragonés no central: *conseguiu, comiu*, derivatas de –ido. Tamién existen participios que se fan sobre o tema de perfecto: *trujido, supiu, tubiu*.
*Existen dos repuis de participio en *–ato*, lexicalizato:
***escupinyata, tocata*
*Conservación de imperfectos en –iba:
***Hiba*, (*heba* en aragonés cheneral), *teniba*, *caiba*, *traiba*
*Se conserva a forma de segunda persona singular d'o pasato perfecto simple, y a vegatas a primera: *dié*, *diés*, *fués*, *andés*, *te casés*, *la cagués*, *cogié*, *cocié*, *siguió*.
*Existen pasatos perfectos fuertes: *díjes, estúves*, *yo víde*, *tu trújes*, *tu vínes*, como en Sobrarbe.

## Sintaxi
Como en caspolín se rechista a estructura *Le'n, Les ne* en as combinacions de pronombres febles. Esta estructura en castellano ye "se lo", "se la", etcetera...

## Lexico
Se conserva muito lexico pre-castellano, igual que en Casp, porque son luent d'a muga con Castiella y de Zaragoza, pero se diferencia d'o caspolín porque no s'emplegan tantos catalanismos. Como palabra d'influencia Sobrarbesa u Ribagorzana tenemos *lera*, que en aragonés cheneral y en o lexico de Casp y atros lugars vecins on se charra castellano, ye *glera*.

## Refrans
Existen refrans y literatura popular con muito component aragonés:

## Bibliografía
*Chusé Pérez Albiac, Migalánchel Martín Pardos *El chipranesco (Léxico y rasgos aragoneses el el habla de Chiprana)*. Cuadernos de estudios caspolinos, Nº 17, 1991, pags.165-216.
Poema de Yuçuf

O **poema de Yuçuf** ye un poema alchamiau escrito en idioma aragonés en o sieglo XIV. Se'n conoixen dos manuscritos, a versión A (mes antiga) y a versión B (mes moderna). Ramón Menéndez Pidal lo estudió en 1952.

Menéndez Pidal trasliteró *Poema de Yuçuf* dende l'aragonés alchamiau y no *Poema de Yusuf* (como gosan trasliterar dende l'arabe), porque denomina *çin* a la letra *[[sīn]]* y porque esta letra representa en os textos alchamiaus aragoneses o fonema africato alveolar que os cristianos escribiban *c*, *ç*.

## Lenguache d'o poema
A versión tardana B presenta bel caso de castellanización fonetica que no son presents en a versión A, como por eixemplo o cambio d'a *ch* (representata con a letra chim) enta *x* (representada con a letra xin). En a versión B se confunden as grafías pa as africadas xorda (letra sin) y sonora (letra zai), pero manimenos a confusión d'estos fonemas romances ye documentada en Aragón ya en o sieglo XI.

## Poema de Yuçuf
Principio d'o Poema (no tot lo que se trascribe como x interpretamos que se pronunciaba asinas).

:*Loamiento ad-[[Allah]] el alto yes, y berdadero
:*onrado y complido, senor dereytero
:*franko y poderoso, ordenador sertero
:*Gran yes el su poder, todo el mundo abarka,
:*non sa le encubre cosa que en el mundo naçca
:*si quiere en la mar ni en toda la comarca
:*ni en la tierra prieta ni en la blanca
:*Fago-bos a saber oyades, mis amados
:*Lo que conteció en los tiempos pasados*
:*A [[Chacó|Jako]] y a [[Chusé|Yuçuf]] y sus diez ermanos;*
:*Bor codicia y enbidia obieron a seyer malos*
:*Porque Jako amaba a Yuçuf por marabella*
:*Porque era niño de [[orella]]*
:*Porque era la su madre fermosa y bella*
:*Sobre todas las otras yera amada ella*

## Referencias
* DEYERMOND, Alan D.: *Historia de la literatura española, vol. 1: La Edad Media*, Barcelona, Ariel, 2001 (1ª ed. 1973), pachina. 214-215. ISBN 843448305X
* MENÉNDEZ PIDAL, Ramón: *Poema de Yuçuf: Materiales para su estudio*, Granada, Universidad de Granada, 1952, págs. 62-63
* PÉREZ LASHERAS, Antonio: *La literatura del reino de Aragón hasta el siglo XVI*, Zaragoza, Ibercaja-Institución «Fernando el Católico» (Biblioteca Aragonesa de Cultura, 15), 2003, págs. 143-144. ISBN 84-8324-149-8
Aragonés d'o Semontano de Balbastro

L**'aragonés d'o Semontano de Balbastro** ye l'aragonés semontanés que se charra en Nabal, Lo Grau, Costeán, Balbastro, Castillazuelo, Salas Altas, Salas Baixas, Colungo, Alquezra, Adauesca, Santa María de Dulzis, Pozán, Peraltiella, Azara, Azlor, Abiego, Ponzano, Ascellas, Barbunyals y Biarche.

No existe deseparación cheografica neta con atras variedaz d'aragonés meridional, o feito de fer ista distinción ye por razons cheograficas d'explicar os rasgos que se veyen es estudios filolochicos de cada comarca u parzana, caracters no necesariament diferents d'a comarca u parzana d'o costato.

## Morfolochía
Existe articlo *o*, *os*, *a*, *as*, cheneral en aragonés. Manimenos en bels lugars trobamos dezaga vocal *ro*, *ros*, *ra*, *ras*:
**Antes de ra guerra*
**Tiene ra casa aquí*

Apareixe en o baixo Vero (Colungo, Buera, Guerta, Pozán, Castillazuelo), en Salas Altas, Salas Baixas, Rodellar, As Almunias). Tamién ye rechistrato en Biarche (ya no s'emplega), Sant Pelegrín, Val de Nocito, Coscullano y Abiego, ya fuera d'a comarca.

En Lo Grau, Nabal, Cosculluela de Fantova, Oz y Costeán existe a forma *lo*, *los*, *la*, *las*.

S'emplega o pronombre *tos*, como ye normal en a zona oriental, en cuenta de *vos*, l'orichinal, y que huei ye propio d'a zona occidental.

O present d'o verbo *fer* se fa como en aragonés estandar, a diferencia d'o semontano d'Ayerbe: *foi, fas, fa, femos, fez, fan*

O pasato imperfecto d'indicativo d'o verbo *[[verbo estar-ser|estar-ser]]* en cambio ha perdito a diftongación (en o güegal baixorribagorzano no diftonga) y se fa como en castellano: *era*, *eras*, *era*, *eramos*, *eraz*, *eran*

O preterito perfecto de subchuntivo se fa como en belsetán y benasqués: *sía*, *sías*, *sía*, *siamos*, *siaz*, *sían.*

O diminutivo -et se pronuncia  /-ed/.

Como repuis de participios en –ato, -ito tenemos *tozal de Lo Pingato*, en o termin municipal de Costeán.

Se documenta l'uso d'a preposición *cuentra*, d'uso en textos medievals y que seguntes Chabier Tomás Arias debeba estar cheneral en os lugars en o curso d'os ríos Vero y Alcanadre.

## Bibliografía
*Chesús de Mostolay: *El aragonés en el Somontano de Barbastro*. Aneto publicaciones, 2007
Ixuela

A **ixuela** u o **ixuelo** ye una ferramienta con tozuel d'acero feita ta treballar a madera (*fustiata*), esvuadando especialment trallos u vigas, u ta la factura d'as bacías tradicionals. Tecnicament ye una evolución d'as estrals por lo suyo emplego, en fendo cambiar l'anglo d'a fuella suya, de paralelo dica perpendicular respecto de l'astil. D'ixa maniera, se conseguió que en trucando la fusta, o trucazo no fuese si que paralelo a la superficie, usualment a favor d'as augüeras d'o material, fendo que s'alzase d'un regular nomás una capa superficial d'éste por cuentas d'ubrir-se la pieza de tot como gosa pasar con a estral.

O emplego d'as ixuelas ye muit vinclato con a fayena de fusteyata tradicional, y ye perdendo-se a saber-las priesas en os zaguers anyos en os paises occidentals.

As variants mes chiquetas en mida que s'emplegan en o treballo d'a fusta (fustiata) reciben o nombre d**'ixoleta** u **ixolón**.

## Imáchens

Imachen:Adze.jpg|Ixoleta u ixolón, ta lo treballo d'a fusta (fustiata).
Imachen:Japanese-hoe-kuwa,katori-city,japan.JPG|Ixuela chaponesa.
Imachen:Skaroekser-skovloexe.jpg|Tozuels de tres ixuelas.
Imachen:Maler der Grabkammer der Bildhauer Nebamun und Ipuki 004.jpg|Emplego d'ixoletas per os echipcianos antigos.


## Se veiga tamién
*Ixata
*Pica
*Estral
*Espala
*Dallo
*Falz
*Piqueta

## Notas


## Referencias

## Vinclos externos
Nacionalismo irlandés

O **nacionalismo irlandés** ye una corrient nacionalista surchita en Irlanda dende finals d'a Edat Meya con a ocupación de partes d'Irlanda por o reino d'Anglaterra que advoga por a unión de tota Irlanda libre d'o dominio d'o Reino Uniu. Iste sentimiento fació posible a rebelión irlandesa de 1641, que ubrió a puerta ta a conquiesta d'Irlanda por Cromwell, y ye o sentimiento que bi ha dezaga d'as luitas de l'Exercito Republicano Irlandés (*Óglaigh na hÉireann* "exercito de voluntarios" en irlandés; *Irish Republican Army* en anglés), organización que luita dende fins d'o sieglo XIX ta lograr a independencia d'Irlanda, primero, y a suya reunificación con Irlanda d'o Norte dimpués. Ha feito ataques terroristas en Irlanda d'o Norte, en Irlanda y en Anglaterra.

Hue, a relevancia d'o tradicional nacionalismo irlandés concierne a o status d'Irlanda d'o Norte, que fa parti d'o Reino Uniu, pero una sustancial minoría nacionalista s'estima mas de fer parte d'Irlanda.

## Ideolochía
O nacionalismo irlandés s'ha estato preocupando historicament d'a relación d'Irlanda con Gran Bretanya. Tamién s'ha referito a la opresión historica d'os catolicos, que son identificatos como a chent irlandesa nativa, por os protestants, que s'identifican con a presencia britanica en Irlanda. Sindembargo, ista afirmación cal matizar-la, porque muitos nacionalistas irlandeses son de relichión protestant, como Theobald Wolfe Tone, considerato o pai d'o nacionalismo irlandés, u Patrick Pearse, uno d'os dirichents d'a sublevación de Pascua de 1916.
Neopaganismo

O **neopaganismo** ye un grupo heterochenio de relichions que miran de recuperar o politeísmo de l'antiga Europa. Se fa servir a palabra *neopaganismo* ta diferenciar-lo d'o paganismo d'os tiempos antigos. A bels siguidors mas u menos estrictos de relichions precristianas como as celticas, norrenas, neoromanas u neohelenicas no les fa goyo que se les aplique a palabra neopaganismo.

Istas relichions tienen muitas diferencias entre ellas pero tamién tienen como caracteristicas comuns o respeto a la naturaleza, a veneración de muitos dioses (politeísmo), l'uso d'a mitolochía antiga y a creyencia en a machia.

As relichions paganas siempre han estato ricas en simbols de muitos significatos y d'orichens d'o pasato. En a modernidat ye predominant un simbolo d'orichen greco-roman, o pentaclo, que puet estar emplegato como emblema de totas as relichions d'o neopaganismo. Cada tradición neopagana gosa tener os suyos propios simbolos, que en o caso d'as relichions reconstruitas son dreitament heredatos d'o patrimonio cultural d'as antigas religions paganas en que se basan.

## Cualques relichions dentro d'o neopaganismo
* Wicca.
* Odinismo. 
* Celtismo. 
* Romanismo .
* Neohelenismo.

## External links
Cornago

**Cornago** ye un municipio d'a comunidat autonoma uniprovincial de La Rioja, en a comarca d'Arnedo.

A suya población ye de 510 habitants (2006) en una superficie de 80,54&nbsp;km², con una densidat de población de 6,33 hab/km².

## Cheografía
O lugar de Cornago se troba situau a 758 metros d'altaria sobre lo livel d'a mar, a una distancia de 80&nbsp;km d'a ciudat de Logronyo, a capital d'as suyas provincia y comunidat autonoma.

## Demografía

 
## Puestos d'intrés
### Molimentos relichiosos
* Convento de Nuestra Sinyora de Campolapuente.

### Molimentos civils
* Castiello.
Exercito Republicano Irlandés

Existen cuantos grupos paramilitars que emplegan u han emplegau lo nombre d**'Exercito Republicano Irlandés** u (**IRA**, de l'anglés *Irish Republican Army*) y quieren un estau sin garra vinclo con o Reino Uniu, formau por a isla entera d'Irlanda, incluyindo-ie Irlanda d'o Norte.

Toz dicen estar hereus de l'IRA orichinal, l'"exercito" d'a Republica d'Irlanda, proclamada por o parlamento irlandés o *Dáil Éireann* en 1919, si bien a mayoría d'os irlandeses dubdan d'a lechitimidat d'as organizacions recients que insisten en que son as unicas descendients de l'IRA orichinal, a menuto conoixiu como l*'IRA antigo*.

## Vinclos externos